《次趣上人病中韵》
明代·史谨

卧病维摩室，惊闻两月过。故人方外少，乡思枕边多。

古灶燃松竹，香烟出薜萝。兴来聊赋咏，清婉逼阴何。

作者简介：明苏州府昆山人，字公谨，号吴门野樵。洪武中谪居云南，以荐为应天府推官，迁湘阴县丞。罢官后，侨居南京。性高洁，喜吟咏，工绘画。筑独醉亭，卖药自给。有《独醉亭诗集》。